8.2.2022
SK
Úradný vestník Európskej únie
C 67/171 Utorok 8. júna 2021
6. zdôrazňuje potrebu, aby všetci zamestnanci bez rozdielu a nezávisle od štátnej príslušnosti boli zapojení do opatrení, ktoré sú súčasťou tejto mobilizácie EGF, a podporení týmito opatreniami; 7. konštatuje, že Belgicko začalo poskytovať personalizované služby dotknutým prijímateľom 9. júna 2020 a že obdobie, v ktorom sa môže poskytovať finančný príspevok z EGF, preto trvá od 9. júna 2020 do 22. decembra 2022; 8. pripomína, že personalizované služby, ktoré sa majú poskytnúť pracovníkom a samostatne zárobkovo činným osobám, pozostávajú z týchto opatrení: informácie, pomoc pri hľadaní zamestnania a profesijné poradenstvo, odborná príprava, podpora a príspevky na zakladanie podnikov, ako aj stimuly a príspevky; víta, že pracovníci menej zastúpeného pohlavia, ktorí sa rozhodnú pre odborné vzdelávanie zamerané na výrazne rodovo nevyvážené povolania (8), dostanú dodatočnú prémiu vo výške 700 EUR; opätovne zdôrazňuje začlenenie rodového hľadiska ako dôležitého prvku rozpočtu Únie a domnieva sa, že by sa malo podporovať vo všetkých fázach implementácie finančného príspevku z EGF; 9. konštatuje, že Belgicko začalo vynakladať administratívne výdavky na vykonávanie EGF 10.
júna 2020 a že v súvislosti s výdavkami na činnosti spojené s prípravou, riadením, informovaním a propagáciou, kontrolou a podávaním správ má preto nárok na získanie finančného príspevku z EGF v období od 10. júna 2020 do 22. júna 2023; 10. oceňuje, že Belgicko vypracovalo koordinovaný balík personalizovaných služieb po porade so zástupcami pracovníkov a sociálnymi partnermi, ako aj so strediskom práce špecializujúcim sa na odvetvie letectva; 11. zdôrazňuje, že belgické orgány potvrdili, že na oprávnené opatrenia sa neposkytuje pomoc z iných fondov ani finančných nástrojov Únie a že pri prístupe k navrhovaným opatreniam a pri ich vykonávaní sa budú dodržiavať zásady rovnakého zaobchádzania a nediskriminácie; 12. pripomína, že finančná podpora prostredníctvom EGF by sa mala poskytovať čo najrýchlejšie a najúčinnejšie; zdôrazňuje potrebu skrátiť obdobie posudzovania žiadostí Komisiou, pokiaľ je to možné; 13. opakuje, že pomoc z EGF nesmie nahrádzať opatrenia, za ktoré na základe vnútroštátnych právnych predpisov alebo kolektívnych dohôd zodpovedajú podniky; 14. berie na vedomie nedávny nárast počtu žiadostí o finančnú pomoc prostredníctvom EGF; vyjadruje znepokojenie nad pretrvávajúcim vplyvom celosvetovej hospodárskej krízy spôsobenej pandémiou ochorenia COVID-19 na zamestnanosť, ako aj obavy o dostatočnosť EGF, aby mohol reagovať na všetky budúce potreby; 15. dôrazne podporuje, aby EGF v rokoch 2021 – 2027 naďalej preukazoval solidaritu a zároveň sa preorientoval z príčin reštrukturalizácie na jej dôsledky; víta, že podľa nových pravidiel budú môcť žiadatelia požiadať aj o podporu na dekarbonizáciu; 16.
schvaľuje rozhodnutie, ktoré je uvedené v prílohe k tomuto uzneseniu;
17. poveruje svojho predsedu, aby podpísal toto rozhodnutie spoločne s predsedom Rady a aby zabezpečil jeho uverejnenie v Úradnom vestníku Európskej únie; 18.
(8)
poveruje svojho predsedu, aby postúpil toto uznesenie spolu s prílohou Rade a Komisii.
Povolania s minimálne 75 % pracovníkov rovnakého pohlavia.